**LÄÄNEMAA SÕPRADE LIIGA 2017 JUHEND**

Osaleda võivad kõik Läänemaal elavad ja siit pärit olevad sõpruskonnad, komplekteeritud võistkonnad, ettevõtted, asutused (oma töötajatega), seltsingud ja taidlejad. Väiksemad ettevõtted/asutused võivad moodustada teise sarnasega ühise võistkonna.

Võisteldakse 17 spordialal. Selgitatakse välja parimad võistkonnad ja individuaalvõistlejad naiste ja meeste arvestuses (ka veteranid). Võistlus toimub veebruarist detsembrini. Võistlused toimuvad üldjuhul teisipäeviti algusega 17.00-19.00 (sõltuvalt alast). Iga võistleja saab osaleda vaid ühe võistkonna koosseisus. Iga võistleja vastutab ise oma tervisliku seisundi ja sportliku ettevalmistuse eest.

ALADE KALENDER

1. Tõukekelgu sõit 14. veebruar
2. Siseorienteerumine 28.veebruar
3. Sulgpall 13.-14. märts
4. Mälumäng 28.märts
5. Fotojaht 11.aprill
6. Vibulaskmine 25.aprill
7. Discgolf 9.mai
8. Tennis 23.mai
9. SUP-laua sõit 6.juuni
10. Kanuu 6.juuni
11. Segway 5.september
12. Petank 19.september
13. Bowling 3.oktoober
14. Laskmine 18.oktoober
15. Lauatennis 6.-7.november
16. Vehklemine 21.november
17. Autode vigursõit/jäärada 5.detsember

Sarja lõpetamine/autasustamine 5. detsember

ÜLDVÕITJA SELGITAMINE

 Võisteldakse 17 alal võistkondlikus arvestuses ja individuaalarvestuses kõikide osavõtjate vahel. Mehed ja naised võistlevad eraldi gruppides.

Võistkondliku paremusjärjestuse selgitamisel lähevad arvesse 12-l parimal spordialal saadud punktid. Punktid vastavalt 1. koht **30** punkti, 2. koht 28 punkti, 3. koht 26 punkti ja edasi iga järgnev koht 1 punkt vähem. Punktide võrdsuse korral otsustab suurem esikohtade arv, selle võrduse korral teiste kohtade arv. Iga spordiala võistkondade paremusjärjestus selgitatakse meeste ja naiste poolt saavutatud punktide summeerimisel. Iga võistkond saab igale alale võistlema panna kuni 5 võistlejat, kes lähevad võistkondlikku arvestusse. Nende võistlejate nimed fikseeritakse enne iga spordiala selle läbiviija juures. Punkte toovad võistkonnale 3 paremat tulemust. Lisaks võib iga võistkond täiendavalt registreerida alale võistlejaid, kelle tulemus läheb arvesse ainult individuaalarvestuses.

Individuaalarvestuse paremusjärjestuse selgitamisel lähevad arvesse 12 spordialal saadud punktid. Punktid vastavalt 1.koht 75 punkti, 2.koht 72 punkti, 3.koht 70 punkti ja edasi iga järgnev koht 1 punkt vähem. Punktide võrdsuse korral otsustab suurem esikohtade arv, selle võrdsuse korral teiste kohtade arv. Eraldi peetakse arvestust seenioridele N50+ ja M50+ (sünd. 1967 ja varem) vanuseklassis.

Individuaalarvestusse ei lähe mälumäng ja fotojaht. Nendel aladel toimub ainult võistkondlik punktiarvestus.

AUTASUSTAMINE

Üldkokkuvõttes autasustatakse kolme parimat võistkonda diplomi ja karikaga. Individuaalarvestuses saavad auhinna ja diplomi 3 paremat naist ja meest ning 3 parimat nais- ning meesseeniori. Igal spordialal saavad esimesed 3 meest ja naist medali, lisaks antakse medal parimale nais- ja meesseeniorile. Üldvõitjate autasustamine ja hooaja pidulik lõpetamine toimub 5. detsembril 2017.a.

MAJANDAMINE

Kõikide võistlejate osalemise ja korraldusega seotud kulud kannavad osalevad võistkonnad. Osavõtumaks (mille täpne hind selgub peale 16.jaanuari) tagab võistkonna osavõtu kõigist aladest kuni 5 võistlejaga. Lisavõistlejate eest tuleb tasuda eraldi osavõtumaks, mille suurus sõltub vastava spordiala läbiviimise kuludest. Individuaalvõistleja osavõtutasu suurus on 40 €. Osavõtumaks sisaldab spordibaaside rendi, kohtunike tasu, medalid, karikad, korralduskulud. Osavõtumaks peab olema tasutud hiljemalt enne teist toimuvat ala. Osaleda sooviv võistkond võib hooaja jooksul liituda sarjaga, tasudes osavõtumaksu.

REGISTREERIMINE

Võistlussarja korraldab Lääne maakonna spordiliit LÄÄNELA. Peakohtunik Raili Friedemann 53472412. Võistkondade/tiimide registreerimine meilile tralliagentuur@gmail.com kuni 16.jaanuarini.

**Eelregistreerimine aladele toimub eelneval reedel kella 12ks. Nimelisel registreerimisel on vaja märkida ka võistleja sünniaasta. Õigeks kuupäevaks spordialale mitte registreerunud võistkonnad ei saa osaleda sellel alal.**

**SPORDIALADE JUHENDID**

1. TÕUKEKELK: Toimumiskoht: Väikse Viigi luigemaja juures. Naised 400 , mehed 800 m. Tõukekelgud ja naelad kohapeal. Enda abivahendid keelatud. Võistkonna arvestusse läheb 3 paremat tulemust. Lisavõistleja hind 4€.
2. SISEORIENTEERUMINE: Toimimiskoht: Haapsalu Põhikool. Võistkonna arvestusse läheb 3 paremat tulemust. Lisavõistleja hind 3€.
3. SULGPALL: Toimumiskoht: Kutsehariduskeskuse spordisaal. Võisteldakse nais- ja meesüksikmängus. Võistkonna arvestusse läheb 3 paremat tulemust. Kaasa võtta enda reketid ja sulgpallid. Lisavõistleja hind 4€.
4. MÄLUMÄNG: Toimumiskoht: Haapsalu Põhikooli aula. Võistkond kuni 3-5 liikmeline. Võistkondadele esitatakse maksimaalselt 30 küsimust erinevatel teemadel. Võidab võistkond, kes saavutab rohkem punkte. Individuaalvõistlejad osalevad üksi võistkondadega võrdsetel alustel. ***Ainult võistkondlik arvestus.***
5. FOTOJAHT: Start: Kuursaali ees. Algus kl 18.00. Võistkonnas 3-5 liiget. Võistluse kontrollaeg on 2 tundi, mille jooksul tuleb leida võistluse alguses antud kümnel fotol olevad kohad ja need jäädvustada (telefoniga/kaameraga – võistkonnal endal kaasa võtta). Loeb kiirus ja täpsus**. *Ainult võistkondlik arvestus.***
6. MAASTIKUVIBU: Toimumiskoht: Kullamaa viburada. Võistkonna arvestusse läheb 3 paremat tulemust. Lisavõistleja hind 10€.
Vibulaskmiseks jagatakse kõigile sobilik varustus ja tehakse harjutusväljakul väljaõpe. Seejärel läbitakse 14 laskmismärgiga viburada. Rajal on juhendajad, kes abistavad ja märgivad tulemusi. Täpsem kirjeldus, pildid ja videod [www.kupuke.ee](http://www.kupuke.ee/) .
7. DISCGOLF: Toimumiskoht: Palivere Turismi- ja Tervisespordikeskus. Võistkonna arvestusse läheb 3 paremat tulemust. Lisavõistleja hind 3€.
8. TENNIS: Toimumiskoht: Krahviaia tenniseväljakud. Algus kl 17.00. Registreerimine lõppeb 2 päeva enne. Turniirid toimuvad meesüksikmängus ja naisüksikmängus. Läbiviimise süsteem selgub peale osavõtjate registreerimist. Võistkonna arvestusse läheb 3 paremat tulemust. Lisavõistleja hind 3€.
9. SUP-LAUA SÕIT: Toimumiskoht: Topu sadam. Spordiala: aerusurf (stand up paddling ehk SUP)
Raja pikkus u 100 meetrit. Võistkonna arvestusse läheb 3 paremat tulemust. Turvavarustus tagatud. Starti pääsevad vaid ujumisoskusega ja kained võistlejad. Lisavõistleja hind 5€.
10. KANUU: Toimumiskoht: Topu sadam. Distantsi pikkus orienteeruvalt 100-200m. Võistkonna arvestusse läheb 3 paremat tulemust. Lisavõistleja hind 4€.
11. SEGWAY: Toimumiskoht: Täpsustamisel. Võistkonna arvestusse läheb 3 paremat tulemust. Võistlus osavuse peale. Lisavõistleja hind 5€.
12. PETANK: Toimumiskoht: Haapsalu staadion. Võistkonna arvestusse läheb 3 paremat tulemust. Lisavõistleja hind 2€.
13. BOWLING: Toimumiskoht: Vanalinna Bowling. Võitja selgitatakse ühe viskevooru punktide põhjal.
14. LASKMINE: Toimumiskoht: Spordihalli lasketiir. Lastakse 3 proovi ja 2 võistluslasku. Võrdse tulemuse puhul on otsustavaks parem lask. Kui see on on ka võrdne jääb kohta jagama. Võistkonna arvestusse läheb 3 paremat tulemust. Lisavõistleja hind 3€.
15. LAUATENNIS: Toimumiskoht: Haapsalu Spordikeskus, Lauatennise saal, Lihula mnt 10. Võisteldakse nais- ja meesüksikmängus. Võistkonna arvestusse läheb 3 paremat tulemust. Kaasa võtta enda reketid ja pallid. Lisavõistleja hind 3€.
16. VEHKLEMINE: Toimumiskoht: Nikolai Kooli võimla, Lihula mnt 12.
Võisteldakse märklehe torkamisel täpsuse ja kiiruse peale. Võistkonna arvestusse läheb 3 paremat tulemust. Lisavõistleja hind 3€.
17. AUTODE VIGURSÕIT/JÄÄRADA: Toimumiskoht: Haapsalu Lossiplats. Võistkonna arvestusse läheb 3 paremat tulemust. Lisavõistleja hind 3€.

Korraldajad jätavad endale õiguse teha ajakavas muudatusi, nendest eelnevalt osalejatele teatades.